Ehitusettevõte INDURAINEHITUS OÜ-s tehti veel selle aasta teises kvartalis tehinguid, kuid tänaseks on firmast lahkunud pooled töötajad ja osaühingu juhitoolil kõõlub kurikuulus tankist.
Üle 13 aasta tegutsenud ettevõtet juhtis enamuse ajast Joel Adul, kes aga lahkus juhatusest umbes nädala eest. Mees juhib täna veel vaid KOOGITÜKK MTÜ-d, kus probleeme ei ole. Tema poolt hüljatud INDURAINEHITUS OÜ kohta aga häid sõnu jagada ei saa. Firma on jätnud riigile tasumata 7 087 euro eest maksuraha, millest lõviosa moodustab laekumata jäänud sotsiaalmaks.
Kas maksuvõlg võiski olla põhjuseks, mis ajendas meest firma Lauri Hansbergi kondikaussi viskama? Hansberg siinkohal pikemat tutvustamist ei vaja ega vääri, mees on juba niigi kuulus variisik. Võite mehe halenaljakat firmade kollektsiooni omal käel imetleda, kui proovite tasuta Inforegistri täislahendust.
INDURAINEHITUS OÜ ei ole mullust majandusaasta aruannet esitanud, kuid tunamullu tehti seal tehinguid 341 358 euro eest ning seejuures jäädi 693 euroga kasumisse. Aasta veelgi varem teeniti aga 53 549 eurone kasum. Äri aeti osaühingus (deklaratsioonide põhjal hinnates) veel eelmine aastagi ca 242 000 euro eest. Tänaseks on majandustegevus aga lõppenud ning kolmandas kvartalis oli firmas 6 töötaja asemel järele jäänud vaid 3.
Loodame, et firma ei ole võlausaldajaid tasumata arvetega nörritanud.